stanford-oval/wikipedia huggingface dataset:
องค์การผู้บุกเบิกมวลสหภาพวลาดีมีร์ เลนิน

ตราประจำองค์การผู้บุกเบิกมวลสหภาพวลาดีมีร์ เลนิน
เยาวชนผู้บุกเบิกที่ Zeravshan Mountains ทาจิกิสถาน ในปี 1983
องค์การผู้บุกเบิกมวลสหภาพที่ตั้งชื่อตามวลาดีมีร์ อิลลิช เลนิน (รัสเซีย: Всесою́зная пионе́рская организа́ция и́мени В. И. Ле́нина) หรือย่อเป็น เยาวชนผู้บุกเบิก เป็นองค์การเยาวชนสำหรับนักเรียนอายุตั้งแต่ 9-15 ปี ในสหภาพโซเวียต องค์การนี้ก่อตั้งขึ้นในวันที่ 19 พฤษภาคม 1922 โดยรูปแบบขององค์การนี้คล้ายคลึงกับองค์การลูกเสือในโลกตะวันตก เยาวชนผู้บุกเบิกจะถูกเรียนรู้ทักษะความร่วมมือทางสังคม และเข้าร่วมค่ายฤดูร้อนที่ได้รับทุนสาธารณะ
แหล่งข้อมูลอื่น

(รัสเซีย) Chronology of the organization เก็บถาวร 2005-01-28 ที่ เวย์แบ็กแมชชีน
Schools Hit Books For New Methods, an article about the situation with youth organizations in post-Soviet Russia (archived)
(รัสเซีย) Photos, symbols, songs and personal experience by a former Young Pioneer
Young Pioneers เก็บถาวร 2013-09-01 ที่ เวย์แบ็กแมชชีน – This site has information about the Pioneer movement in the Soviet Union as well as in other Communist countries
หม่อมลุดมิลา ทองใหญ่ ณ อยุธยา

| หม่อม ลุดมิลา ทองใหญ่ ณ อยุธยา |
| --- | --- |
หม่อมลุดมิลา แถวหน้า หลังสุด
เกิด: ลุดมิลา เซียร์เกเยนา บาร์ซูโควา 28 กันยายน พ.ศ. 2433
เสียชีวิต: 14 ธันวาคม พ.ศ. 2523 (90 ปี)
คู่สมรส: หม่อมเจ้าทองฑีฆายุ ทองใหญ่
บุตร: หม่อมราชวงศ์จักรทอง ทองใหญ่ หม่อมราชวงศ์ผ่องลักษณ์ ทองใหญ่ หม่อมราชวงศ์พักตร์พริ้ง ทองใหญ่ หม่อมราชวงศ์สิงคธา ทองใหญ่
หม่อมลุดมิลา ทองใหญ่ ณ อยุธยา หรือ ลุดมิลา เซียร์เกเยฟนา บาร์ซูโควา (รัสเซีย: Людмила Сергеевна Барсукова; อังกฤษ: Lyudmila Sergeevna Barsukova) (28 กันยายน พ.ศ. 2433 — 14 ธันวาคม พ.ศ. 2523) เกิดที่เซนต์ปีเตอร์เบิร์ก มีเชื้อสายคอสแซค มาจากต้นตระกูลของปู่คืออีวาน ยาคอฟเลวิช บาร์ซูคอฟ ข้าราชการในราชสำนักของมหาจักรพรรดิถึงสามสมัย คือ ตั้งแต่พระเจ้าอเล็กซานเดอร์ที่ 2 พระเจ้าอเล็กซานเดอร์ที่ 3 จนถึงพระเจ้านิโคลัสที่ 2 สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ได้ทรงเรียกชื่อสำหรับภาษาไทยว่า หม่อมมลิ
หลังจากที่สมรสกับหม่อมเจ้าทองฑีฆายุ ทองใหญ่แล้ว ได้เดินทางมายังสยาม ในปี พ.ศ. 2454 เมื่ออายุได้ 21 ปี และได้พำนักอยู่ตลอดจนกระทั่งถึงอนิจกรรมเมื่อวันที่ 14 ธันวาคม พ.ศ. 2523 สิริอายุ 90 ปี
โอรสและธิดา

หม่อมลุดมิลา มีโอรสและธิดากับหม่อมเจ้าทองฑีฆายุ ทองใหญ่ เป็นชายสอง หญิงสอง คือ
หม่อมราชวงศ์จักรทอง ทองใหญ่ (พ.ศ. 2456-2541) เสกสมรสกับศาสตราจารย์ ท่านผู้หญิงนพคุณ ทองใหญ่ ณ อยุธยา (นามเดิม โนะบุโกะ ทะกะกิ) มีบุตร 4 คน
หม่อมราชวงศ์ผ่องลักษณ์ ทองใหญ่ เสกสมรสกับหม่อมเจ้าปิยะรังสิต รังสิต มีธิดา 1 คน
หม่อมราชวงศ์พักตร์พริ้ง ทองใหญ่ (พ.ศ. 2459-2551) สมรสกับหม่อมราชวงศ์คึกฤทธิ์ ปราโมช มีบุตร 2 คน
หม่อมราชวงศ์สิงคธา ทองใหญ่ สมรสกับวิเวียน ทองใหญ่ ณ อยุธยา มีบุตร 2 คน
โอรสและธิดา > เครื่องราชอิสริยาภรณ์

พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
ออร์กบูโร

ออร์กบูโร  (อังกฤษ: Orgburo,รัสเซีย: Оргбюро) เป็นสำนักงานดูแลโครงสร้างองค์กร ของคณะกรรมาธิการกลางแห่งพรรคคอมมิวนิสต์สหภาพโซเวียตในช่วงปี ค.ศ. 1919 ถึงปี ค.ศ. 1952 ก่อนที่จะถูกยุบในการประชุมครั้งที่ 19 ของพรรคคอมมิวนิสต์แห่งสหภาพโซเวียตด้วยเปลี่ยนชื่อในภายหลังคือ Secretariat
ออร์กบูโรทำหน้าที่คล้ายโปลิตบูโร แต่จะต่างกันที่ดูแลการแต่งตั้ง การโยกย้าย การมอบหมายหน้าที่ต่าง ๆ ในพรรคคอมมิวนิสต์ตามที่เห็นว่าเหมาะสมและในเรืองที่ออร์กบูโรเสนอต้องให้โปลิตบูโรเป็นผู้อนุมัติเรื่องที่ ออร์กบูโร เสนอไปอีกที
สโมสรวอลเลย์บอลหญิงดีนาโมมอสโก

สโมสรวอลเลย์บอลหญิงดีนาโมมอสโก (รัสเซีย: женский волейбольный клуб Динамо Москва) หรือที่รู้จักกันในชื่อ เจเบกา ดีนาโมมอสโก (WVC Dynamo Moscow) หรือ ดีนาโมมอสโก เป็นสโมสรวอลเลย์บอลหญิงอาชีพในประเทศรัสเซียซึ่งตั้งอยู่ที่เมืองมอสโก ปัจจุบันทำการแข่งขันในซูเปอร์ลีก สโมสรก่อตั้งขึ้นในปี ค.ศ. 1926 และยุบสโมสรในปี ค.ศ. 1992 และสโมสรได้กลับมาขึ้นอีกครั้งในปี ค.ศ. 2004 สโมสรนี้เป็นสโมสรที่ประสบความสำเร็จมากที่สุดในประวัติศาสตร์วอลเลย์บอลหญิงของโซเวียตด้วยการชนะเลิศการแข่งขันซูเปอร์ลีกทั้งหมด 14 สมัย และสโมสรประสบความสำเร็จมากที่สุดในการแข่งขันซีอีวีวิมินส์แชมเปียนส์ลีก โดยการชนะเลิศ 11 สมัย
เกียรติประวัติ > การแข่งขันในประเทศ

ชนะเลิศ (14) : 1947, 1951, 1953, 1954, 1955, 1960, 1962, 1970, 1971, 1972, 1973, 1975, 1977, 1983
รองชนะเลิศ : 1949, 1952, 1957, 1958, 1966, 1974, 1981
ชนะเลิศ (4) : 1950, 1951, 1953, 1982
ชนะเลิศ (5) : 2005–06, 2006–07, 2008–09, 2015–16, 2016–17
รองชนะเลิศ : 2005, 2008, 2010, 2011, 2012, 2013, 2014, 2015
ชนะเลิศ (4) : 2009, 2011, 2013, 2018
ชนะเลิศ (2) : 2017, 2018
เกียรติประวัติ > การแข่งขันระดับนานาชาติ

ชนะเลิศ (11) : 1960–61, 1962–63, 1964–65, 1967–68, 1968–69, 1969–70, 1970–71, 1971–72, 1973–74, 1974–75, 1976–77
แหล่งข้อมูลอื่น

Official website
อะนาปา

อะนาปา (รัสเซีย: Ана́па; อังกฤษ: Anapa) เป็นเมืองในประเทศรัสเซีย ตั้งอยู่ทางใต้ของประเทศส่วนที่อยู่ในทวีปยุโรป ทางตะวันตกของครัสโนดาร์ไคร บนชายฝั่งตอนเหนือของทะเลดำใกล้ทะเลอะซอฟ มีประชากร 58,990 คน (ค.ศ. 2010)
ตั้งเป็นเมืองป้อมปราการของชาวเติร์ก ใน ค.ศ. 1781 รัสเซียได้เข้ายึดครอง 2 ครั้ง และบูรณะเมืองขึ้นใหม่ ในที่สุดยังคงเป็นของรัสเซียตามเงื่อนไขในสนธิสัญญาอะเดรียโนปอล ค.ศ. 1829
มวยปล้ำรอบคัดเลือกโอลิมปิกโซนแอฟริกาและโอเชียเนีย 2024

| มวยปล้ำรอบคัดเลือกโอลิมปิกโซนแอฟริกาและโอเชียเนีย 2024 |
| --- | --- |
สนาม: สนามกีฬาบอร์ก เอล-อาหรับ
ที่ตั้ง: อเล็กซานเดรีย, ประเทศอียิปต์
วันที่: 22–24 มีนาคม ค.ศ. 2024
← 20202028 →
การแข่งขันมวยปล้ำรอบคัดเลือกโอลิมปิกโซนแอฟริกาและโอเชียเนีย 2024 เป็นการแข่งขันรอบคัดเลือกระดับภูมิภาคครั้งที่สองของโอลิมปิกฤดูร้อน 2024 จัดขึ้นระหว่างวันที่ 22 ถึง 24 มีนาคม ค.ศ. 2024 ในเมืองอเล็กซานเดรีย ประเทศอียิปต์
สรุปผลการคัดเลือก

| NOC | ฟรีสไตล์ ชาย> 57 | ฟรีสไตล์ ชาย> 65 | ฟรีสไตล์ ชาย> 74 | ฟรีสไตล์ ชาย> 86 | ฟรีสไตล์ ชาย> 97 | ฟรีสไตล์ ชาย> 125 | เกรโก-โรมัน ชาย> 60 | เกรโก-โรมัน ชาย> 67 | เกรโก-โรมัน ชาย> 77 | เกรโก-โรมัน ชาย> 87 | เกรโก-โรมัน ชาย> 97 | เกรโก-โรมัน ชาย> 130 | ฟรีสไตล์ หญิง> 50 | ฟรีสไตล์ หญิง> 53 | ฟรีสไตล์ หญิง> 57 | ฟรีสไตล์ หญิง> 62 | ฟรีสไตล์ หญิง> 68 | ฟรีสไตล์ หญิง> 76 | รวม |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  แอลจีเรีย |  |  |  | X |  |  | X | X | X | X | X |  | X |  | X |  |  |  | 8 |
|  ออสเตรเลีย |  | X |  | X |  |  |  |  |  |  |  |  |  |  |  |  |  |  | 2 |
|  อียิปต์ | X |  | X |  | X | X | X |  | X | X | X |  | X |  |  |  |  |  | 9 |
|  กินี-บิสเซา | X |  | X |  |  |  |  |  |  |  |  |  |  |  |  |  |  |  | 2 |
|  กวม |  |  |  |  |  |  |  |  |  |  |  |  |  | X | X |  |  |  | 2 |
|  โมร็อกโก |  |  |  |  |  |  |  |  |  |  |  | X |  |  |  |  |  |  | 1 |
|  นิวซีแลนด์ |  |  |  |  |  |  |  |  |  |  |  |  |  |  |  |  | X |  | 1 |
|  ไนจีเรีย |  |  |  |  |  | X |  |  |  |  |  |  |  | X |  | X | X | X | 5 |
|  ซามัว |  | X |  |  |  |  |  |  |  |  |  |  |  |  |  |  |  |  | 1 |
|  แอฟริกาใต้ |  |  |  |  | X |  |  |  |  |  |  |  |  |  |  |  |  |  | 1 |
|  ตูนิเซีย |  |  |  |  |  |  |  | X |  |  |  | X |  |  |  | X |  | X | 4 |
| ทั้งหมด:11 NOCs | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 36 |
ประเทศที่เข้าร่วมแข่งขัน

นักมวยปล้ำ 173 คนจาก 29 ประเทศ:
แอลจีเรีย (16)
แองโกลา (4)
ออสเตรเลีย (10)
บุรุนดี (2)
เบนิน (3)
โกตดิวัวร์ (2)
แคเมอรูน (11)
คอโมโรส (1)
กาบูเวร์ดี (6)
อียิปต์ (17) (Host)
ไมโครนีเชีย (1)
กินี-บิสเซา (3)
กินี (1)
กวม (6)
เคนยา (4)
มาดากัสการ์ (4)
โมร็อกโก (12)
มอริเชียส (1)
นามิเบีย (3)
ไนจีเรีย (10)
นาอูรู (3)
นิวซีแลนด์ (5)
ปาเลา (3)
แอฟริกาใต้ (14)
ซามัว (4)
เซเนกัล (6)
เซียร์ราลีโอน (2)
ซูดาน (1)
ตูนิเซีย (18)
แหล่งข้อมูลอื่น

United World Wrestling
| ด ค กรอบคัดเลือกกีฬาโอลิมปิกฤดูร้อน 2024 |
| --- | --- |
 ยิงธนู  ระบำใต้น้ำ  กรีฑา  แบดมินตัน  เบรกกิ้ง  บาสเกตบอล ชาย  หญิง  3x3 ชาย  3x3 หญิง  มวยสากล  เรือแคนู  จักรยาน  กระโดดน้ำ  ขี่ม้า  ฟันดาบ  ฮอกกี้ ชาย  หญิง  ฟุตบอล ชาย  หญิง  กอล์ฟ  ยิมนาสติก  แฮนด์บอล ชาย  หญิง  ยูโด  ปัญจกีฬาสมัยใหม่  เรือพาย  รักบี้ 7 คน ชาย  หญิง  เรือใบ  ยืงปืน  สเกตบอร์ด  ปีนหน้าผา  โต้คลื่น  ว่ายน้ำ  เทเบิลเทนนิส  เทควันโด  เทนนิส  ไตรกีฬา  วอลเลย์บอล ชาย  หญิง  ชายหาดชาย  ชายหาดหญิง  โปโลน้ำ ชาย  หญิง  ยกน้ำหนัก  มวยปล้ำ 
| ด ค กกีฬามวยปล้ำในโอลิมปิกฤดูร้อน |
| --- | --- | --- | --- |
|  |  1896  1900  1904  1906 (ซ้อน)  1908  1912  1920  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  |  1896  1900  1904  1906 (ซ้อน)  1908  1912  1920  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  |  |
 รายชื่อผู้ที่ได้รับเหรียญ ฟรีสไตล์  เกรกโก-โรมัน  รายชื่อสถานที่แข่งขัน 
| ด ค กกีฬาในโอลิมปิกฤดูร้อน 2024 (ปารีส) |
| --- | --- |
 กระโดดน้ำ  กรีฑา  กอล์ฟ  ขี่ม้า  เบรกกิ้ง  จักรยาน  ไตรกีฬา  โต้คลื่น  เทควันโด  เทนนิส  เทเบิลเทนนิส  บาสเกตบอล  แบดมินตัน  ปัญจกีฬาสมัยใหม่  ปีนหน้าผา  โปโลน้ำ  ฟันดาบ  ฟุตบอล ชาย  หญิง  มวยปล้ำ  มวยสากล  ยกน้ำหนัก  ยิงธนู  ยิงปืน  ยิมนาสติก  ยูโด  ระบำใต้น้ำ  รักบี้ 7 คน  เรือแคนู  เรือใบ  เรือพาย  วอลเลย์บอล ชาย  หญิง  ว่ายน้ำ  สเกตบอร์ด  แฮนด์บอล  ฮอกกี้ ชาย  หญิง
สโมสรวอลเลย์บอลเบโลกอร์เรีย

สโมสรวอลเลย์บอลเบโลกอร์เรีย (รัสเซีย: Белогорье Белгород; อังกฤษ: VC Belogorie Belgorod) เป็นสโมสรวอลเลย์บอลอาชีพในเบลโกรอด, ประเทศรัสเซีย โดยทีมนี้เข้าแข่งขันในรัสเซียนวอลเลย์บอลซูเปอร์ลีก นอกจากนี้สโมสรได้รับรางวัลชนะเลิศรัสเซียนวอลเลย์บอลซูเปอร์ลีก 8 สมัย และรัสเซียนคัพอีก 8 สมัย ในการแข่งขันซีอีวีแชมเปียนส์ลีกสโมสรได้รับรางวัลชนะเลิศ 3 สมัย สโมสรวอลเลย์บอลเบลโกรีอยู่อันดับที่ 7 (ณ เดือนตุลาคม ค.ศ. 2016) จากการจัดอันดับสโมสรวอลเลย์บอลชายทวีปยุโรป
เกียรติประวัติ

ซีอีวีแชมเปียนส์ลีก
 ชนะเลิศ (6 สมัย) : 2003, 2004, 2014
 รองชนะเลิศ (1 สมัย) : 2005, 2006
ซีอีวีคัพ วินเนอร์ส์คัพ
 อันดับที่ 3 : (1 สมัย) 1997
ซีอีวีคัพ
 ชนะเลิศ (1 สมัย) : 2009
ซีอีวีแชลเลนจ์คัพ
 รองชนะเลิศ (1 สมัย) : 2002
รัสเซียนแชมเปียนชิพ
 ชนะเลิศ (8 สมัย) : 1997, 1998, 2000, 2002, 2003, 2004, 2005, 2013
 รองชนะเลิศ (6 สมัย) : 1995, 1996, 1999, 2006, 2010, 2015
 อันดับที่ 3 (3 สมัย) : 2011, 2014, 2016
รัสเซียนคัพ
 ชนะเลิศ (8 สมัย) 1995, 1996, 1997, 1998, 2003, 2005, 2012, 2013
รัสเซียนซูเปอร์คัพ
 ชนะเลิศ (1 สมัย) : 2013
ชื่อก่อนหน้า

| --- | --- |
1976–1981: เตคโนลอก  เบลโกรอด
1981–1987: โลโคโมทิฟ เบลโกรอด
1987–1992: อักราร์นิค เบลโกรอด
1992–1993: เบลโกรี เบลโกรอด
1993–1995: โลโคโมทิฟ เบลโกรอด
1995–1997: เบลโกรี เบลโกรอด
1997–2001: เบลโกรี-ดีนาโม เบลโกรอด
2001–2011: โลโคโมทิฟ-เบลโกรี เบลโกรอด
2011–ปัจจุบัน: เบลโกรี เบลโกรอด
แหล่งข้อมูลอื่น

Official website
ออลกา ลาดืยเจนสกายา

| ออลกา ลาดืยเจนสกายา |
| --- | --- |

เกิด: ออลกา อะเลคซันดรอฟนา ลาดืยเจนสกายา 7 มีนาคม ค.ศ. 1922(1922-03-07) โคโลกริฟ โซเวียตรัสเซีย
เสียชีวิต: 12 มกราคม ค.ศ. 2004(2004-01-12) (81 ปี) เซนต์ปีเตอส์เบิร์ก ประเทศรัสเซีย
สัญชาติ: โซเวียต–รัสเซีย
ศิษย์เก่า: มหาวิทยาลัยมอสโก
มีชื่อเสียงจาก: พลศาสตร์ของไหลของสมการนาเวียร์-สโตกส์ ปัญหาของฮิลเบิร์ทข้อที่สิบเก้า สมการเชิงอนุพันธ์ย่อย
รางวัล: เหรียญทองโลโมโนซอฟ (2002)
อาชีพทางวิทยาศาสตร์
สาขา: สมการเชิงอนุพันธ์ย่อย
สถาบันที่ทำงาน: มหาวิทยาลัยเซนต์ปีเตอส์เบิร์ก
อาจารย์ที่ปรึกษาในระดับปริญญาเอก: อีวาน เปตรอฟสกี เซียร์เกย์ โซโบเลฟ
ลูกศิษย์ที่มีชื่อเสียง: นีนา อูรัลเซวา ลุดวิก ฟัดเดเยฟ วลาดิมีร์ บุสลาเอฟ
 
ออลกา อะเลคซันดรอฟนา ลาดืยเจนสกายา (รัสเซีย: Óльга Алекса́ндровна Лады́женская; อังกฤษ: Olga Aleksandrovna Ladyzhenskaya; 7 มีนาคม ค.ศ. 1922 – 12 มกราคม ค.ศ. 2004) เป็นนักคณิตศาสตร์ชาวรัสเซีย เธอเป็นที่รู้จักจากผลงานเกี่ยวกับสมการเชิงอนุพันธ์ย่อย (โดยเฉพาะปัญหาข้อที่สิบเก้าของฮิลเบิร์ท)และพลศาสตร์ของไหล เธอเป็นคนแรกที่เสนอข้อพิสูจน์การลู่เข้าของระเบียบวิธีผลต่างจำกัด (finite difference method) ของสมการนาเวียร์-สโตกส์ เธอเป็นลูกศิษย์ของอีวาน เปตรอฟสกี และได้รับรางวัลเหรียญทองโลโมโนซอฟใน ค.ศ. 2002
ลาดืยเจนสกายาเกิดและเติบโตที่เมืองโคโลกริฟ บิดาของเธอเป็นครูสอนคณิตศาสตร์และเป็นแรงบันดาลใจที่ทำให้เธอสนใจคณิตศาสตร์ ใน ค.ศ. 1937 บิดาของเธอถูกหน่วยพลาธิการกิจการภายในประชาชนจับกุมในฐานะ "ศัตรูของประชาชน" และถูกสังหาร ลาดืยเจนสกายาจบชั้นมัธยมปลายใน ค.ศ. 1939 แต่ไม่สามารถเข้าศึกษาที่มหาวิทยาลัยเลนินกราดได้เนื่องจากสถานะศัตรูของประชาชนของบิดา เธอเข้าศึกษาที่มหาวิทยาลัยมอสโกใน ค.ศ. 1943 จบการศึกษาใน ค.ศ. 1947 และนำเสนอวิทยานิพนธ์ปริญญาเอกใน ค.ศ. 1953 ก่อนจะไปสอนหนังสือที่มหาวิทยาลัยในเลนินกราดและที่สถาบันสเตคลอฟ
ใน ค.ศ. 1958 ลาดืยเจนสกายาได้รับการเสนอชื่อเข้ารับเหรียญฟีลดส์ ซึ่งมีผู้ได้รับรางวัลได้แก่เคลาส์ รอธ นักคณิตศาสตร์ชาวอังกฤษและเรอเน ตอม นักคณิตศาสตร์ชาวฝรั่งเศส
เซิร์ชเอนจินกูเกิลได้เผยแพร่กูเกิล ดูเดิลเพื่อยกย่องผลงานของเธอเมื่อวันที่ 7 มีนาคม ค.ศ. 2019 ซึ่งเป็นวันคล้ายวันเกิดปีที่ 97 ของเธอ
วิกเตอร์ ซอย

| วิกเตอร์ ซอย |
| --- | --- |
วิกเตอร์ ซอย ในปี 1986
ข้อมูลพื้นฐาน
ชื่อเกิด: วิกเตอร์ โรเบิร์ตโตวิช ซอย
เกิด: 21 มิถุนายน ค.ศ. 1962(1962-06-21) เลนินกราด สหภาพโซเวียต
เสียชีวิต: 15 สิงหาคม ค.ศ. 1990(1990-08-15) (28 ปี) ตูกูมส์ ลัตเวีย สหภาพโซเวียต
แนวเพลง: โพสต์พังก์ กอทิกร็อก นิวเวฟ
อาชีพ: นักร้อง-นักแต่งเพลง นักดนตรี
เครื่องดนตรี: กีตาร์ เสียงร้อง กีตาร์เบส คีย์บอร์ด
ช่วงปี: 1978–1990
ค่ายเพลง: AnTrop, Melodiya
นักดนตรี
วิกเตอร์ โรเบิร์ตโตวิช ซอย (รัสเซีย: Ви́ктор Ро́бертович Цой; อังกฤษ: Viktor Robertovich Tsoi) เป็นนักดนตรี นักร้อง-นักแต่งเพลงชาวรัสเซียเชื้อสายเกาหลี เขาเป็นหัวหน้าของวงโพสต์พังค์ที่ชื่อ คิโน (รัสเซีย: Кино; อังกฤษ: Kino)
เขาถูกยกย่องว่าเป็นหนึ่งในผู้บุกเบิกดนตรีร็อกในรัสเซีย มีแฟนเพลงจำนวนมากจากอดีตประเทศของสหภาพโซเวียตในปัจจุบัน เขาเป็นนักดนตรีไม่กี่คนที่ได้รับความนิยมมากที่สุดในประวัติศาสตร์ของดนตรีรัสเซีย วิกเตอร์ ซอย เสียชีวิตเมื่อวัย 28 ปี จากอุบัติเหตุรถยนต์ เมื่อวันที่ 15 สิงหาคม ค.ศ. 1990
ชีวิตในวัยเด็ก

วิกเตอร์ ซอย เกิดวันที่ 21 มิถุนายน ค.ศ.1962 เกิดที่โรงพยาบาลแถบถนนคุซเนตซอฟสกายาที่เลนินกราด  เป็นลูกคนเดียวของวาเลนติน่า วาซิลเยฟน่า ซอย เป็นครูพละและโรเบิร์ต มักซิโมวิช ซอย วิศวกรชาวโซเวียตจากเมืองเคอเซิลออร์ดา ประเทศคาซัคสถาน ซึ่งพ่อเเม่ของโรเบิร์ต ซอยถูกเนรเทศด้วยนโยบายการเนรเทศชาวเกาหลีในสหภาพโซเวียตตามมติที่1428-326ของสตาลิน บรรพบุรุษของวิกเตอร์ ซอยของครอบครัวสามารถสืบย้อนไปถึงเมืองซองจิน, ฮัมกยอง เกาหลี (ปัจจุบันคือคิมแชกเมืองของจังหวัดฮัมกย็องเหนือ , เกาหลีเหนือ) วิกเตอร์โตในบริเวณมอสคอฟสกี วิคตอรี พาร์ค เรียนโรงเรียนใกล้กับถนนฟรุนเซ่ที่แม่เขาทำงานอยู่ ในปี1974ถึง1977 เข้าเรียนที่โรงเรียนศิลปะระดับมัธยม ซึ่งเขาเป็นสมาชิกของวง Palata No. 6  (รัสเซีย: Палата № 6อังกฤษ: "Ward No. 6"). ในปี1977วิกเตอร์ได้เข้าโรงเรียนทาวิเชสกายาเป็นโรงเรียนศิลปะในเลนินกราด
แต่ในปี1979วิกเตอร์ได้ถูกไล่ออกเพราะผลการเรียนย่ำแย่จึงต้องเข้าโรงเรียนช่างฝีมือ SGPTU-61 เข้าเรียนสาขาช่างแกสลักไม้ เขาชื่นชอบมิคาอิล โบยาร์สกี้และวลาดิเมียร์ วิสซอตสกี้ ต่อมาเขาชื่นชอบบรูซ ลีหลังจากนั้นเขาก็เริ่มแกะสลักแบบจำลองตัวของเขา วิกเตอร์ชอบศิลปะการต่อสู้และมักจะซ้อม "เป็นภาษาจีน" กับเพื่อนร่วมวงยูริ คาสปาเรียน
อาชีพนักร้อง

วิกเตอร์เริ่มเขียนเพลงเมื่ออายุ 17 ปี ในปี 1970 และ 1980 ดนตรีร็อคเป็นการเคลื่อนไหวใต้ดินที่จำกัดเฉพาะในเลนินกราดเป็นส่วนใหญ่ เพลงป๊อปสไตล์มอสโก ครองชาร์ตและได้รับการเปิดเผยจากสื่อมากที่สุด อย่างไรก็ตาม ดนตรีร็อคไม่ได้รับความนิยมจากรัฐบาลโซเวียต และวงร็อคได้รับเงินทุนเพียงน้อยนิดหรือไม่มีเลย และได้รับความสนใจจากสื่อเพียงเล็กน้อย เลนินกราดร็อคคลับ เป็นหนึ่งในสถานที่ไม่กี่แห่งที่อนุญาตให้วงดนตรีร็อคขึ้นร้องเพลงได้
ในช่วงปลายทศวรรษ 1970 และต้นทศวรรษ 1980 วิกเตอร์ได้มีเพื่อนที่ชื่อว่า อเล็กซี่ ไรบิน สมาชิกวงฮาร์ดร็อก Piligrimy(รัสเซีย: Пилигримы, แปลตรงตัว 'Pilgrims') และวิกเตอร์มือเบสวงPalata # 6(รัสเซีย: Палата № 6, แปลตรงตัว 'Chamber # 6') พบกันที่บ้านของ Andrei "Svin" Panov ซึ่งผู้คนในอพาร์ทเมนต์และนักดนตรีมักมารวมตัวกัน มาซ้อมเพลงกัน 
วิกเตอร์ และ ไรบิน ในฐานะสมาชิกของ Автоматические удовлетворители (Avtomaticheskie udovletvoriteli) ไปมอสโกและแสดงร็อกเมทัลที่คอนเสิร์ตใต้ดินที่อาร์เทมี ทรอยต์สกี้จัดแสดง ในที่วันแสดงเหมือนกับที่เลนินกราด แต่วันนั้นวิกเตอร์ และ ไรบินได้เจอกับบอริส เกรเบนชิคอฟ(เป็นบุคคลที่ได้รับยกย่องว่าเป็นบิดาดนตรีร็อกรัสเซีย) เขาได้ฟังเพลงของวิกเตอร์เขารู้สึกประทับใจในความสามารถเลยช่วยในการก่อตั้งวงของวิกเตอร์เอง
จุดเริ่มของวงKino

ที่เลนินกราดร็อคคลับวิกเตอร์เล่นเป็นศิลปินเดี่ยว และได้รับการสนับสนุนจากวงAquarium เพราะเนื้อเพลงและดนตรีสร้างความประทับใจให้กับผู้ฟัง ในปี1981 ช่วงฤดูร้อน วิกเตอร์,ไรบิน และโอเล็ก วาลินสกี้ ได้ก่อตั้งวง Garin i giperboloydy(รัสเซีย: Гарин и Гиперболоиды, อักษรโรมัน: Garin and the hyperboloids) ชื่อนี้เป็นการเองมาจากนวนิยายรัสเซียคลาสสิกเรื่องThe Garin Death Rayของอเล็กซี่ ตอลสตอย และเป็นได้สมากชิกเลนินกราดร็อคคลับ แต่ไม่นานวาลินสกี้โดนเรียกเกณฑ์ทหารไปรบในสงครามโซเวียต–อัฟกานิสถาน เหลือเพียงวิกเตอร์และไรบิน และในปี1982ได้เปลี่ยนชื่อวงเป็นKino เริ่มอัดอัลบั้มในฤดูใบไม้ผลิในปีเดียวกัน
จุดเริ่มของวงKino > อัลบั้มแรก

Kinoได้อัดอัลบั้ม45ในปั1982 ที่สตูดิโอของ Andrei Tropillo วงAquariumได้ช่วยกันอัดอัลบั้มเพลง โดยบอริส เกรเบนชิคอฟเป็นผู้กำกับอัลบั้ม ในช่วงฤดูร้อนก็ได้เสร็จสิ้น อัลบั้มมีความยาว45นาทีจึงได้ตั้งชื่ออัลบั้มว่า45อัลบั้มได้จำหน่ายและ Kino ได้แสดงคอนเสิร์ตในอพาร์ตเมนต์หลายแห่งในมอสโกและเลนินกราด ในวันที่19 กุมภาพันธ์ 1983 มีการจัดคอนเสิร์ตร่วมกับKinoและAquarium หลังจากคอนเสิร์ตยูริ คาสปาเรียน ได้เข้าร่วมวงKinoในฐานนะมือกีตาร์ ในฤดูใบไม้ผลิไรบินได้ออกจากวงเพราะไม่พอใจวิกเตอร์และคาสปาเรียน ช่วงฤดูร้อนในการซ้อมร่วมกัน จึงได้อัดอัลบั้ม46ซึ่งในช่วงแรกเป็นการอัดทดลองอัลบั้ม'Nachalnik Kamchatki (รัสเซีย: Начальник Камчатки, แปลตรงตัว 'Chief of Kamchatka') 46ได้ปล่อยอัลบั้มทำให้ได้รับความนิยม ในปี1983 ฤดูใบไม้ร่วงวิกเตอร์ได้เข้าโรงพยาบาลจิตเวชใกล้แม่น้ำ พริซก้า ที่เลนินกราด ใช้เวลารักษา1เดือนครึ่ง ทำให้ไม่ได้รับการเกณฑ์ทหาร
หลังจากออกจากโรงพยาบาลจิตเวช วิกเตอร์เขียนเพลง Trankvilizator" (รัสเซีย: Транквилизатор, แปลตรงตัว 'Tranquilizer')
"Peremen!/"My zhdyom peremen" ("Changes!"/"We are waiting for changes")ได้ร้องครั้งแรกในปี1986 กลายเป็นเพลงการเมืองที่สำคัญเป็นสัญลักษณ์ของนโยบายเปเรสตรอยคาของมีฮาอิล กอร์บาชอฟ ยังคงเป็นเพลงการเมืองที่อิทธิพลหลังการล่มสลายของสหภาพโซเวียต เห็นได้ชัดใน
การประท้วงในประเทศเบลารุส ในปี2020-2021
จุดเริ่มของวงKino > การขึ้นมามีชื่อเสียง

ปี 1987 เป็นปีแห่งความถึงจุดสูงสุดของวงKino Kinoได้ปล่อยอัลบั้ม ที่6 อัลบั้ม Gruppa Krovi (รัสเซีย: Группа крови, แปลตรงตัว 'Blood Type')ทำให้เกิดสิ่งที่เรียกว่า "Kinomania" บรรยากาศทางการเมืองที่เปิดกว้างภายใต้ม่อนเหล็กสหภาพโซเวียตทำให้วิกเตอร์สร้างGruppa Kroviซึ่งเป็นอัลบั้มที่เกี่ยวกับการเมืองมากที่สุดของวิกเตอร์ แต่มันยังทำให้เขาสามารถบันทึกเสียงดนตรีที่ไม่มีใครมาก่อนเขาสามารถเล่นได้ แทร็กส่วนใหญ่ในอัลบั้มมุ่งเป้าไปที่เยาวชนของสหภาพโซเวียต โดยบอกให้พวกเขาเปลี่ยนแปลงภายในประเทศ บางเพลงพูดถึงปัญหาสังคมที่ทำให้ประเทศชาติพิการ เสียงและเนื้อเพลงของอัลบั้มทำให้ วิกเตอร์ เป็นฮีโร่ในหมู่เยาวชนโซเวียตและ Kino เป็นวงร็อคที่ได้รับความนิยมมากที่สุดเท่าที่เคยมีมา ในสหภาพโซเวียตที่หลากหลาย แฟนๆ ได้แปลเนื้อเพลงต้นฉบับภาษารัสเซียของวิกเตอร์เป็นภาษาท้องถิ่น
ในไม่กี่ปี วิกเตอร์ ปรากฏตัวในภาพยนตร์ที่ประสบความสำเร็จหลายเรื่องและเดินทางไปสหรัฐอเมริกาเพื่อโปรโมตภาพยนตร์ของเขาในเทศกาลภาพยนตร์ ออกอัลบั้มอีกหลายชุด ธีมของวงส่วนใหญ่เป็นเรื่องการเมืองอีกครั้ง เติมพลังให้วงได้รับความนิยมมากขึ้น แม้ว่า วิกเตอร์ จะเป็นดาราที่มีชื่อเสียง แต่เขาก็ยังมีชีวิตที่ค่อนข้างชีวิตเรียบง่าย ห้องต้มน้ำของอาคารอพาร์ตเมนต์ชื่อคัมชัตกา ซึ่งปัจจุบันเป็นพิพิธภัณฑ์/คลับที่อุทิศให้กับนักร้อง ความจริงที่ว่าวิกเตอร์ทำงานในโรงงานหม้อไอน้ำทำให้หลายคนประหลาดใจ วิกเตอร์กล่าวว่าเขาสนุกกับงานและต้องการเงินสนับสนุนวงด้วย เนื่องจากพวกเขายังไม่ได้รับการสนับสนุนจากรัฐบาล และอัลบั้มของพวกเขาก็ถูกก็อปและส่งต่อไปผ่านMagnitizdat(เป็นเครื่องบันทึกเทปที่หลบการเซ็นเซอร์ในสหภาพโซเวียต) เป็นสิ่งที่ทำให้วิกเตอร์ได้รับความนิยมในผู้คน
นอกจากนี้วงKinoยังไปทัวร์ในปี 1988-1989 ที่อิตาลี ฝรั่งเศส และเดนมาร์ก จุดสูงสุดที่สุดของ Kino เกิดขึ้นใน ปี1990 ด้วยคอนเสิร์ตที่มอสโกมีผู้ชม62,000คน เพื่อฉลองของกลุ่มร็อกที่ประสบความสำเร็จมากที่สุดในสหภาพโซเวียต
จุดเริ่มของวงKino > การแสดงภาพยนตร์

ในปี 1988 วง Kino ร่วมกับวงร็อกอื่นๆในสหภาพโซเวียต ในการแสดงภาพยนตร์ที่มีชื่อว่า'The Needle (รัสเซีย: Игла, อักษรโรมัน: Igla) โดยเรื่องมีโครงเรื่องว่า Alika ( Tatyana Drubich ) พยาบาลสาวที่อาศัยอยู่ในยัลตา(เมืองในไครเมีย)กับคนไข้และ Krymov คนรักของเธอ ( Stanislav Govorukhin ) ซึ่งมีอายุมากกว่าเธอมาก Krymov เป็นหัวหน้ากลุ่มอาชญากรและกำลังถูกจับตามองโดย เจ้าหน้าที่ KGB แต่ Alika ไม่รู้ตัวเลย ในยัลตา Alika พบกับ Bananan ( Sergei "Afrika" Bugaev) นักดนตรีร็อคใต้ดินอายุน้อยและแปลกประหลาด Banananแนะนำให้เธอต่อต้านแนวคิดสหภาพโซเวียต อย่างไรก็ตาม ภาพยนตร์เรื่องนี้โดยรวมไม่มีส่วนเกี่ยวข้องกับดนตรีร็อค และKinoก็ปรากฏตัวเป็นนักแสดงรับเชิญในตอนท้าย
ในปี 1988 วิกเตอร์ แสดงเป็นตัวเอกใน The Needle (รัสเซีย: Игла, อักษรโรมัน: Igla)วิกเตอร์ได้แสดงเป็นคนพเนจรลึกลับที่รู้จักกันในนามMoroถึงอัลมาเตอเพื่อทวงหนี้จากอาชญากรต่ำต้อยที่รู้จักกันในนามSpartak เขาตามหาDinaแฟนเก่าของเขาที่ปล่อยให้เขาอยู่ในอพาร์ตเมนต์ของเธอ Moroได้พบลูกหนี้ของเขาในร้านกาแฟ  ต่อมา เขาพบว่านายจ้างของDina ซึ่งเป็นศัลยแพทย์ กำลังทำให้เธอติดยาและใช้อพาร์ตเมนต์ของเธอเพื่อเก็บมอร์ฟีน Moroต้องพยายามช่วยเหลือDina
เพลงประกอบ รวมถึงเพลงต้นฉบับโดยวง Kino ของ วิกเตอร์มีส่วนสร้างความรู้สึกโดยรวมของภาพยนตร์ นอกเหนือไปจากการใช้ฉากหักมุมยุคหลังสมัยใหม่และฉากเหนือจริงของภาพยนตร์
ภาพยนตร์ออกฉายอย่างเป็นทางการในเดือนกุมภาพันธ์ พ.ศ. 2532 ในสหภาพโซเวียต
อุบัติเหตุและการเสียชีวิต

เมื่อวันที่ 15 สิงหาคม1990 ในลัตเวีย วิกเตอร์ กำลังขับรถบนทางหลวง Tukums - Riga เวลา 12:28 น. วิกเตอร์ เสียชีวิตในอุบัติเหตุทางรถยนต์ การสืบสวนสรุปได้ว่า วิกเตอร์ หลับในขณะขับรถอาจเป็นเพราะความเหนื่อยล้า เขาไม่มีแอลกอฮอล์ในกระแสเลือดเป็นเวลาอย่างน้อย 48 ชั่วโมงก่อนเสียชีวิต ในการสันนิษฐานบอกว่าวิกเตอร์ขับรถด้วยความเร็ว130กม.ต่อชม. ได้หลับในและเลี้ยวเข้าเลนสวนทางและชนกับรถบัส คนขับรถบัสได้รับบาดเจ็บ รถของวิกเตอร์เสียหายทั้งคัน
การเสียชีวิตของ วิกเตอร์ สร้างความตกตะลึงให้กับแฟนๆ หลายคน บางคนถึงกับฆ่าตัวตาย
วันที่ 19 สิงหาคม วิกเตอร์ถูกฝังที่สุสาน Bogoslovskoeในเมืองเลนินกราด ผู้คนนับพันมาร่วมงานศพ ก่อนเกิดอุบัติเหตุ โดยมีเทปที่มีการบันทึกเสียงร้องของ Tsoi เพียงชุดเดียวสำหรับอัลบั้มถัดไปของวง สมาชิกที่เหลือของ Kino ออกอัลบั้ม อัมบั้มBlackในเดือนธันวาคม ต่อมากลายเป็นผลงานที่ได้รับความนิยมสูงสุดของวง
ชีวิตส่วนตัว

วิกเตอร์ อาศัยอยู่กับ มาเรียนา ซอย ภรรยาของเขา และ อเล็กซานเดอร์ ลูกชายของเขา (เกิดปี 1985) วิกเตอร์ มีชีวิตที่ยากจน โดย มาเรียน เล่าว่าไม่สามารถแม้แต่จะซื้อชุดแต่งงานที่เหมาะสมได้ ห้องหม้อไอน้ำในอาคารอพาร์ตเมนต์ที่เขาทำงานมีชื่อเล่นว่า "คัมชัตกา" และปัจจุบันเป็นที่ตั้งของพิพิธภัณฑ์และคลับร็อคที่อุทิศให้กับ วิกเตอร์ก่อนหน้านี้เขายังเคยทำงานในเคียฟ ประเทศยูเครน อย่างไรก็ตาม หลังจากที่ทางการพบว่าเขาทำงานอย่างผิดกฎหมาย เขาก็ถูกส่งตัวไปมอสโก
ในระหว่างการถ่ายทำAssa วิกเตอร์ ได้พบกับ นาตาเลีย ราซโลโกวา ผู้ช่วยผู้กำกับ ต่อมา วิกเตอร์ ตกหลุมรัก ราซโลโกวา และแยกทางกับ มาเรียนา แต่พวกเขาไม่ได้หย่าร้างกันเพื่อเห็นแก่ลูกชายของพวกเขา
วัฒนธรรมนิยม

Cyberpunk 2077 มีกราฟฟิตี "цой жив" (ซอย มีชีวิต) สามารถพบได้ในสถานที่ต่างๆ
Metro Exodusเพลงหลายเพลงของ Kino สามารถฟังได้ทางวิทยุ ขณะที่รถไฟกำลังเดินทางข้ามประเทศรัสเซีย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Viktor Tsoi
วิกเตอร์ ซอย ที่อินเทอร์เน็ตมูวีเดตาเบส
Viktor Tsoi's 50th Birthday Google Doodle
แม่แบบ:Kino (band)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  เยอรมนี  อิสราเอล  สหรัฐ  ลัตเวีย  เช็กเกีย  เกาหลี  เนเธอร์แลนด์  โปแลนด์ 
ศิลปิน:  มิวสิกเบรนซ์ 
อื่น ๆ:  IdRef 
แม่แบบ:ค่าเริ่มต้น:Tsoi, Viktor
แฟนเพลงของวิกเตอร์ไว้อาลัยวิกเตอร์ที่เลนินกราด
หมากฮอสรัสเซีย

หมากฮอสรัสเซีย
หมากฮอสรัสเซีย (รัสเซีย: Русские шашки) เป็นหมากฮอสที่เล่นในประเทศรัสเซีย การจัดหมากเริ่มต้นคล้ายกับหมากฮอสอังกฤษ แต่วิธีการเล่นไม่เหมือนกัน
กฎกติกา > การเตรียมอุปกรณ์

กระดานหมากใช้ขนาด 8x8
หมากที่ต้องใช้ต้องมี 24 ตัว (คนละ 12 ตัว)
กฎกติกา > การกิน

กินกลับหลังได้แต่เดินกลับหลังไม่ได้
กินทั้งข้างหน้าและหลัง
กฎกติกา > การเดิน

หมากฮอสรัสเซียเดินเหมือนหมากฮอสไทยตรงที่ว่าเดินเป็นแนวทแยงและเมื่อถึงสุดของกระดานฝ่ายตรงข้ามฮอสตัวนั้นจะวามารถเดินได้ทั้งข้างหน้าและหลังจนสุดกระดาน
ฟาโรห์เนบเซนเร

เนบเซนเร (มีความหมายว่า "เทพเจ้าของพวกเขาคือ เทพรา") เป็นฟาโรห์แห่งอียิปต์โบราณจากราชวงศ์ที่สิบสี่ในช่วงสมัยระหว่างกลางที่สอง พระองค์ทรงครองราชย์เป็นเวลาอย่างน้อยห้าเดือนครอบคลุมดินดอนสามเหลี่ยมปากแม่น้ำไนล์ทั้งฝั่งตะวันออกและตะวันตกราวประมาณช่วงครึ่งแรกของศตวรรษที่ 17 ก่อนคริสตกาล และพระองค์ทรงมีพระชนม์ชีพช่วงเดียวกันกับราชวงศ์ที่สิบสามที่มีศูนย์กลางการปกครองอยู่ที่เมืองเมมฟิส